ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കേന്ദ്ര ഫണ്ടുകൾ സമയബന്ധിതമായി വിനിയോഗിക്കണമെന്ന് ഡോ. മൻസുഖ് മാണ്ഡവ്യ സംസ്ഥാന/കേന്ദ്രഭരണ പ്രദേശങ്ങളോട് അഭ്യർത്ഥിച്ചു
ന്യൂ ഡൽഹി: ഓഗസ്റ്റ് 16, 2022
ദേശീയ ആരോഗ്യ ദൗത്യം , എമർജൻസി കോവിഡ് റെസ്പോൺസ് പാക്കേജ് -II-ന് കീഴിലുള്ള വിവിധ പദ്ധതികൾ, പ്രധാനമന്ത്രി ആയുഷ്മാൻ ഭാരത് ഹെൽത്ത് ഇൻഫ്രാസ്ട്രക്ചർ മിഷൻ , 15-ാം ധനകാര്യ കമ്മീഷൻ ഗ്രാന്റുകൾ ഉൾപ്പെടെയുള്ള മുൻനിര പദ്ധതികളുടെ നടത്തിപ്പ് അവലോകനം ചെയ്യുന്നതിനായി കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യ ഇന്ന് സംസ്ഥാന/കേന്ദ്രഭരണ പ്രദേശങ്ങളിലെ ആരോഗ്യ മന്ത്രിമാരുമായി വിർച്യുലായി സംവദിച്ചു. അമൃത് മഹോത്സവത്തിന് കീഴിൽ കൊവിഡ് വാക്സിനേഷന്റെ മുൻകരുതൽ ഡോസ് വിതരണം ഉൾപ്പെടെ ദേശീയ കൊവിഡ്-19 പ്രതിരോധ കുത്തിവയ്പ്പ് പരിപാടിയുടെ പുരോഗതിയും അദ്ദേഹം അവലോകനം ചെയ്തു.
ആരോഗ്യ കുടുംബക്ഷേമ സഹമന്ത്രി ഡോ ഭാരതി പ്രവീൺ പവാർ, ശ്രീമതി വീണാ ജോർജ്ജ്  ഉൾപ്പെടെയുള്ള സംസ്ഥാന ആരോഗ്യ മന്ത്രിമാർ എന്നിവർ യോഗത്തിൽ പങ്കെടുത്തു. സംസ്ഥാനങ്ങളിലുടനീളമുള്ള അടിയന്തര ആരോഗ്യ പരിചരണ അടിസ്ഥാനസൗകര്യങ്ങൾ നവീകരിക്കുന്നതിനും ശക്തിപ്പെടുത്തുന്നതിനുമായുള്ള പദ്ധതികളുടെ പുരോഗതിയും ഇതിനായി സംസ്ഥാനങ്ങൾക്കുള്ള കേന്ദ്ര ഫണ്ട് വിനിയോഗത്തിന്റെ വേഗത അവലോകനം ചെയ്യുന്നതിനും കൂട്ടുന്നിതിനുമായാണ് യോഗം ചേർന്നത്. ഇത്തരത്തിൽ ആരോഗ്യമന്ത്രിയുടെ അധ്യക്ഷതയിൽ യോഗ പരമ്പര നടത്തി വരുന്നുണ്ട്.
ചില സംസ്ഥാനങ്ങളിൽ കേന്ദ്ര ഫണ്ടിന്റെ വിനിയോഗം കുറഞ്ഞതിൽ ആശങ്ക പ്രകടിപ്പിച്ച ഡോ. മൻസുഖ് മണ്ഡവിയ, ധനസഹായത്തിന്റെ കുറഞ്ഞ വിനിയോഗം സംബന്ധിച്ച് കേന്ദ്രം അവലോകനം ചെയ്യുന്നതിനുപകരം, സംസ്ഥാനങ്ങൾ അവരുടെ പ്രകടനം മെച്ചപ്പെടുത്തണമെന്നും ആരോഗ്യ പദ്ധതികൾ വേഗത്തിൽ നടപ്പാക്കുന്നതിന് കേന്ദ്രത്തിൽ നിന്ന് കൂടുതൽ ധനസഹായം തേടണമെന്നും അഭിപ്രായപ്പെട്ടു. ഫണ്ട് സമയബന്ധിതമായി വിനിയോഗിക്കുന്നതിനായി വിവിധ ഇളവുകൾ സംസ്ഥാനങ്ങൾക്ക് നൽകിയിട്ടുണ്ടെന്നും അദ്ദേഹം കൂട്ടിച്ചേർത്തു. ECRP-II- പാക്കേജ് 2022 ഡിസംബർ വരെ ലഭ്യമായതിനാൽ അതിനു കീഴിലുള്ള ഫണ്ടുകൾ ഉടൻ ഉപയോഗിക്കണമെന്നും അദ്ദേഹം എടുത്തു പറഞ്ഞു.
ആരോഗ്യ അടിസ്ഥാനസൗകര്യ പദ്ധതികളുടെ ഭൗതികവും സാമ്പത്തികവുമായ പുരോഗതി സൂചിപ്പിക്കുന്ന കേന്ദ്ര ആരോഗ്യ മന്ത്രാലയത്തിന്റെ പോർട്ടൽ പതിവായി അപ്ഡേറ്റ് ചെയ്യണമെന്നും ഡോ മാണ്ഡവ്യ സംസ്ഥാനങ്ങളോട് അഭ്യർത്ഥിച്ചു.
കോര്ബെവാക്സ് വാക്സിന്റെ ഹെറ്ററോളഗസ്  മുൻകരുതൽ ഡോസിന്റെ ലഭ്യത സംബന്ധിച്ച് വ്യാപകമായി പ്രചാരണം നടത്താനും പൊതു സ്ഥലങ്ങളിൽ വാക്സിനേഷൻ ക്യാമ്പുകൾ സംഘടിപ്പിക്കാനും ഡോ. മാണ്ഡവ്യ സംസ്ഥാന/കേന്ദ്രഭരണ പ്രദേശങ്ങളോട് ആവശ്യപ്പെട്ടു. ഇന്നുവരെ, 12.36 കോടി മുൻകരുതൽ ഡോസുകൾ നൽകിയിട്ടുണ്ട്.
വാക്സിനുകളുടെ ഉപയോഗക്ഷമത കാലഹരണപ്പെടാതിരിക്കാൻ എല്ലാ വാക്സിൻ ഡോസുകളും FEFO  തത്വത്തിന്റെ അടിസ്ഥാനത്തിലാണ് ഉപയോഗിക്കുന്നതെന്ന് ഉറപ്പാക്കാൻ സംസ്ഥാന/കേന്ദ്രഭരണ പ്രദേശങ്ങൾക്ക് നിർദ്ദേശം നൽകിയിട്ടുണ്ട്.
മന്ത്രിസഭ
പ്രധാനമന്ത്രി ആവാസ് യോജന-നഗരം  ''എല്ലാവര്ക്കും പാര്പ്പിട ദൗത്യം'' 2024 ഡിസംബര് 31 വരെ തുടരുന്നതിന് കേന്ദ്രമന്ത്രിസഭയുടെ അംഗീകാരം
വീടുകള് പൂര്ത്തീകരിക്കുന്നതിന് കൂടുതല് സമയം വേണമെന്ന സംസ്ഥാനങ്ങളുടെ/ കേന്ദ്ര ഭരണ പ്രദേശങ്ങളുടെ അഭ്യര്ത്ഥന കേന്ദ്രഗവണ്മെന്റ് അംഗീകരിച്ചു
പദ്ധതി പ്രകാരം അനുവദിച്ച 122.69 ലക്ഷം വീടുകളുടെ നിര്മ്മാണത്തിനുള്ള ധനസഹായമായിരിക്കും നല്കുക
പ്രധാനമന്ത്രി ആവാസ് യോജന-നഗരം  2024 ഡിസംബര് 31 വരെ തുടരുന്നതിനുള്ള ഭവന, നഗരകാര്യ മന്ത്രാലയത്തിന്റെ  നിര്ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം ഇന്ന് അംഗീകാരം നല്കി. അതേസമയം 2022 മാര്ച്ച് 31 വരെ അനുവദിച്ച 122.69 ലക്ഷം വീടുകള് പൂര്ത്തീകരിക്കുന്നതിനുള്ള ധനസഹായമായിരിക്കും നല്കുക.
പി.എം.എ.വൈ-യു: സംസ്ഥാനങ്ങള്/കേന്ദ്രഭരണപ്രദേശങ്ങള്/കേന്ദ്ര നോഡല് ഏജന്സികള് മുഖേന രാജ്യത്തെ നഗരപ്രദേശങ്ങളിലെ അര്ഹരായ എല്ലാ ഗുണഭോക്താക്കള്ക്കും എല്ലാ കാലാവസ്ഥാവകളെയും അതിജീവിക്കുന്ന പക്കാ വീടുകളും നല്കുന്നതിന് കേന്ദ്രഗവണ്മെന്റ് നടപ്പിലാക്കുന്ന കൊടിയടയാള പരിപാടികളിലൊന്നാണ് എല്ലാവര്ക്കും വീട് എന്നത്. 2011ലെ സെന്സസ് പ്രകാരമുള്ള രാജ്യത്തെ മുഴുവന് നഗരപ്രദേശങ്ങളും തുടര്ന്ന് വിളംബരപ്പെടുത്തിയ പട്ടണങ്ങള്, വിജ്ഞാപനം ചെയ്യപ്പെട്ട ആസൂത്രണ/വികസന മേഖലകള് ഉള്പ്പെടെ, രാജ്യത്തെ മുഴുവന് നഗരമേഖലകളും പദ്ധതിയുടെ പരിധിയില് വരും. ഗുണഭോക്തൃ നിയന്ത്രിത നിര്മ്മാണം/ മെച്ചപ്പെടുത്തല് , അഫോര്ഡബിള് ഹൗസിംഗ് ഇന് പാര്ട്ണര്ഷിപ്പ് , ഇന്-സിറ്റു സ്ലം റീഡവലപ്മെന്റ് , ക്രെഡിറ്റ് ലിങ്ക്ഡ് സബ്സിഡി സ്കീം  എന്നീ നാല് ലംബങ്ങളിലൂടെയാണ്  പദ്ധതി നടപ്പിലാക്കുന്നത്. കേന്ദ്രഗവണ്മെന്റ് സാമ്പത്തിക സഹായം നല്കുമ്പോള്, സംസ്ഥാന ഗവണ്മെന്റ്/കേന്ദ്രഭരണപ്രദേശങ്ങള് ഗുണഭോക്താക്കളെ തെരഞ്ഞെടുക്കുന്നത് ഉള്പ്പെടെയുള്ള പദ്ധതി നടപ്പിലാക്കല് നടത്തുന്നു.
2004-2014 കാലയളവില് നഗര ഭവന പദ്ധതിയില് 8.04 ലക്ഷം വീടുകള് പൂര്ത്തീകരിച്ചു. മോദി ഗവണ്മെന്റിന് കീഴില്, അര്ഹരായ എല്ലാ നഗരവാസികള്ക്കും പരിപൂര്ണ്ണമായി വീടുകള് നല്കുകയെന്ന വിഷയം ശ്രദ്ധയില്വരികയും അതിനായി പി.എം.എ.വൈ-നഗരം പദ്ധതി വിഭാവനം ചെയ്യുകയും ചെയ്തു. 2017ല്, 100 ലക്ഷം വീടുകളായിരുന്നു യഥാര്ത്ഥ ആവശ്യമായി കണക്കാക്കിയിരുന്നത്. ഇതിന് പകരമായി, 102 ലക്ഷം വീടുകള് ഗ്രൗണ്ട് ചെയ്തു/നിര്മ്മാണം നടക്കുകയാണ്. ഇതില് 62 ലക്ഷം വീടുകള് പൂര്ത്തീകരിച്ചു കഴിഞ്ഞു. ആകെ അനുവദിച്ച 123 ലക്ഷം വീടുകളില്, 40 ലക്ഷം വീടുകളുടെ നിര്ദ്ദേശങ്ങള് സംസ്ഥാനങ്ങളില് നിന്നും കേന്ദ്ര ഭരണ പ്രദേശങ്ങളില് നിന്നും വൈകിയാണ്  ലഭിച്ചത്. അവ പൂര്ത്തിയാക്കാന് രണ്ട് വര്ഷം കൂടി ആനിവാര്യമാണ്. അതിനാല്, സംസ്ഥാനങ്ങള്/കേന്ദ്രഭരണ പ്രദേശങ്ങള് എന്നിവയില് നിന്നുള്ള അഭ്യര്ത്ഥനകളുടെ അടിസ്ഥാനത്തില്, പി.എം.എ.വൈ-യു നടപ്പാക്കല് കാലയളവ് 2024 ഡിസംബര് 31 വരെ നീട്ടാന് കേന്ദ്ര മന്ത്രിസഭായോഗം തീരുമാനിക്കുകയായിരുന്നു.
2004-2014-ല് 20,000 കോടി രൂപ അനുവദിച്ചിരുന്നിടത്ത് 2015 മുതല് അനുവദിച്ച കേന്ദ്രസഹായം 2.03 ലക്ഷം കോടി രൂപയാണ്. . 2022 മാര്ച്ച് 31 വരെ, കേന്ദ്ര സഹായം/സബ്സിഡിയായി 1,18,020.46 കോടി രൂപ ഇതിനകം അനുവദിച്ചു കഴിഞ്ഞു, 2024 ഡിസംബര് 31 വരെ കേന്ദ്ര സഹായം/സബ്സിഡിയായി 85,406 കോടിരൂപ കൂടി അനുവദിക്കും.
സംസ്ഥാനങ്ങളുടെ/ കേന്ദ്ര ഭരണ പ്രദേശങ്ങളുടെ അഭ്യര്ത്ഥനയെ അടിസ്ഥാനമാക്കി2024 ഡിസംബര് 31 വരെ പദ്ധതി തുടരുന്നതിന് നല്കിയ അനുമതി കേന്ദ്രാവിഷ്കൃത പദ്ധതികളായ ബി.എല്.സി, എ.എച്ച്.പി, ഐ.എസ്.എസ്.ആര് എന്നിവയ്ക്ക് കീഴില് ഇതിനകം അനുവദിച്ച വീടുകള് പൂര്ത്തിയാക്കാന് സഹായിക്കും.
--ND--
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 183 .20 കോടി കവിഞ്ഞു
12-14 വയസ് പ്രായമുള്ളവർക്ക് ഇത് വരെ വിതരണം ചെയ്തത് 1 .22 കോടിയിലധികം ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 16,187 ആയി കുറഞ്ഞു ; മൊത്തം സജീവ കേസുകളുടെ 0.04 % ആണിത്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,421 പേര്ക്ക്
രോഗമുക്തി നിരക്ക് നിലവില് 98.75%
പ്രതിവാര രോഗസ്ഥിരീകരണ നിരക്ക് 0.27 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 182.20 കോടി  പിന്നിട്ടു. 2,17,73,803 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. 12-14 വയസ് പ്രായമുള്ളവർക്ക് ഇത് വരെ വിതരണം ചെയ്തത് 1 .22 കോടിയിലധികം ആദ്യ ഡോസ് വാക്സിനുകള്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10403472
രണ്ടാം ഡോസ് 9996261
കരുതല് ഡോസ് 4421872
മുന്നണിപ്പോരാളികള്
ഒന്നാം ഡോസ് 18412797
രണ്ടാം ഡോസ് 17501086
കരുതല് ഡോസ് 6793476
12-14 പ്രായപരിധിയിലുള്ളവര്
ഒന്നാം ഡോസ് 12201065
15-18 പ്രായപരിധിയിലുള്ളവര്
ഒന്നാം ഡോസ് 56814422
രണ്ടാം ഡോസ് 37174113
18-44 പ്രായപരിധിയിലുള്ളവര്
ഒന്നാം ഡോസ് 554278022
രണ്ടാം ഡോസ് 463457530
45-59 പ്രായപരിധിയിലുള്ളവര്
ഒന്നാം ഡോസ് 202690969
രണ്ടാം ഡോസ് 184748950
60നുമേല് പ്രായമുള്ളവര്
ഒന്നാം ഡോസ് 126697598
രണ്ടാം ഡോസ് 115077930
കരുതല് ഡോസ് 11340467
കരുതല് ഡോസ് 2,25,55,815
ആകെ 1,83,20,10,030
രാജ്യത്ത് കോവിഡ് രോഗബാധിതരുടെ എണ്ണം തുടര്ച്ചയായി താഴുന്നു. നിലവിലെ രോഗബാധിതരുടെ എണ്ണം ഇന്ന് 16,187 ആയി കുറഞ്ഞു, ഇത് രാജ്യത്തെ മൊത്തം സജീവ കേസുകളുടെ 0.04 % ആണ്.
ദേശീയ രോഗമുക്തി നിരക്ക് 98.75 % ആണ്. കഴിഞ്ഞ 24 മണിക്കൂറിനുള്ളില് 1826 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,82,262ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 1,421 പേര്ക്കാണ്.
24 മണിക്കൂറിനുള്ളില് 6,20,251 പരിശോധനകള് നടത്തി. ആകെ 78.69 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പ്രതിവാര,പ്രതിദിന രോഗ നിരക്കിൽ തുടർച്ചയായി കുറവ് രേഖപ്പെടുത്തുന്നു . പ്രതിവാരരോഗസ്ഥിരീകരണ നിരക്ക് 0.27 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.23 ശതമാനമാണ്.
-ND-
(
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 198.76 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 198.76 കോടി  കടന്നു. 2,60,73,365 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.74 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,28,690 പേരാണ്. ഇത് ആകെ രോഗബാധിതരുടെ 0.30 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 14,553 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,29,68,533 ആയി. ദേശീയ രോഗമുക്തി നിരക്ക് 98.50 %
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 18,257 പേർക്കാണ്.
കഴിഞ്ഞ 24 മണിക്കൂറിൽ 4 ,32,777 പരിശോധനകൾ നടത്തി. 86.66 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 4.08 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.22 ശതമാനമാണ്.
IE
(Visitor Counter : 82
പ്രധാനമന്ത്രിയുടെ ഓഫീസ്
യൂറോപ്യൻ കമ്മീഷൻ പ്രസിഡന്റ് ഉർസുല വോൺ ഡെർ ലെയനുമായി പ്രധാനമന്ത്രി ചർച്ച നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് യൂറോപ്യൻ കമ്മീഷൻ അധ്യക്ഷ ഉർസുല വോൺ ഡെർ ലെയനെ ന്യൂ ഡൽഹിയിൽ സ്വീകരിച്ചു.
ഈ വർഷം റെയ്സിന ഡയലോഗിൽ ഉദ്ഘാടന പ്രസംഗം നടത്താൻ അനുമതി നൽകിയതിന് യൂറോപ്യൻ കമ്മീഷൻ പ്രസിഡന്റിന് പ്രധാനമന്ത്രി നന്ദി പറഞ്ഞു, ഇന്ന് അവരുടെ പ്രസംഗം കേൾക്കാൻ താൻ ഉറ്റുനോക്കുകയാണെന്നും പറഞ്ഞു.
വലുതും, ഊർജസ്വലവുമായ ജനാധിപത്യ സമൂഹങ്ങൾ എന്ന നിലയിൽ ഇന്ത്യയും യൂറോപ്പും ഒരേ മൂല്യങ്ങളും, പല ആഗോള പ്രശ്നങ്ങളിലും പൊതുവായ കാഴ്ചപ്പാടുകളും പങ്കിടുന്നുവെന്നതിൽ നേതാക്കൾ യോജിപ്പ് പ്രകടിപ്പിച്ചു.
ഒരു സ്വതന്ത്ര വ്യാപാര കരാറിലും നിക്ഷേപ കരാറിലും വരാനിരിക്കുന്ന ചർച്ചകൾ പുനരാരംഭിക്കുന്നത് ഉൾപ്പെടെ ഇന്ത്യ-ഇയു തന്ത്രപരമായ പങ്കാളിത്തത്തിന്റ പുരോഗതി അവർ അവലോകനം ചെയ്തു. ഇന്ത്യ-യൂറോപ്യൻ യൂണിയൻ ബന്ധത്തിന്റെ എല്ലാ വശങ്ങളുടെയും രാഷ്ട്രീയ-തല മേൽനോട്ടം വഹിക്കുന്നതിനും സഹകരണത്തിന്റെ വിവിധ മേഖലകൾ തമ്മിലുള്ള ഏകോപനം ഉറപ്പാക്കുന്നതിനും ഒരു ഉയർന്ന തലത്തിലുള്ള വ്യാപാര -സാങ്കേതിക കമ്മീഷൻ സ്ഥാപിക്കാനും ധാരണയായി .
ഗ്രീൻ ഹൈഡ്രജൻ പോലുള്ള മേഖലകളിൽ ഇന്ത്യയും യൂറോപ്യൻ യൂണിയനും തമ്മിലുള്ള സഹകരണത്തിന്റെ സാധ്യതകൾ ഉൾപ്പെടെ, കാലാവസ്ഥയുമായി ബന്ധപ്പെട്ട വിഷയങ്ങളിൽ നേതാക്കൾ വിപുലമായ ചർച്ച നടത്തി. കോവിഡ് -19 ന്റെ തുടർച്ചയായ വെല്ലുവിളികളെക്കുറിച്ചും അവർ ചർച്ച ചെയ്യുകയും ലോകത്തിന്റെ എല്ലാ ഭാഗങ്ങളിലേക്കും വാക്സിനുകളും ചികിത്സാരീതികളും തുല്യമായി ലഭ്യമാക്കാനുള്ള ശ്രമങ്ങൾക്ക് ഊന്നൽ നൽകുകയും ചെയ്തു.
കൂടാതെ, ഉക്രെയ്നിലെ സാഹചര്യങ്ങളും ഇന്തോ-പസഫിക് മേഖലയിലെ സംഭവവികാസങ്ങളും ഉൾപ്പെടെ കാലിക പ്രാധാന്യമുള്ള നിരവധി ഭൗമ-രാഷ്ട്രീയ വിഷയങ്ങൾ യോഗത്തിൽ ചർച്ച ചെയ്തു.
--ND--
(
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും അമേരിക്കന് പ്രസിഡന്റായി തെരഞ്ഞെടുക്കപ്പെട്ട ജോസഫ് ആര് ബൈഡനും തമ്മിലുള്ള ടെലിഫോണ് സംഭാഷണം
വൈസ് പ്രസിഡന്റായി തെരഞ്ഞെടുക്കപ്പെട്ട സെനറ്റര് കമല ഹാരിസിനെയും പ്രധാനമന്ത്രി അഭിനന്ദനങ്ങളും ആശംസകളും അറിയിച്ചു
ഉഭയകക്ഷി മൂല്യങ്ങളിലും പൊതു താല്പ്പര്യവിഷയങ്ങളിലും അധിഷ്ഠിതമായ ഇന്ത്യ-യുഎസ് സമഗ്ര ആഗോള നയപങ്കാളിത്തം ശക്തമായി മുന്നോട്ടു കൊണ്ടുപോകുന്നതില് യോജിച്ചു പ്രവര്ത്തിക്കാന് നേതാക്കള് ധാരണയായി
പ്രധാനമന്ത്രി നരേന്ദ്ര മോദി അമേരിക്കന് പ്രസിഡന്റായി തെരഞ്ഞെടുക്കപ്പെട്ട ബഹുമാന്യനായ ജോസഫ് ആര്. ബൈഡനുമായി ടെലിഫോണ് സംഭാഷണം നടത്തി.
വോട്ടെടുപ്പില് വിജയിച്ച് പ്രസിഡന്റായി തെരഞ്ഞെടുക്കപ്പെട്ട ബൈഡന് പ്രധാനമന്ത്രി മോദി ഊഷ്മളാഭിവാദ്യങ്ങള് അറിയിച്ചു. ഇത് അമേരിക്കയിലെ ജനാധിപത്യ പാരമ്പര്യങ്ങളുടെ കരുത്തിന്റെയും ഊര്ജസ്വലതയുടെയും തെളിവാണെന്നും അദ്ദേഹം വിശേഷിപ്പിച്ചു.
വൈസ് പ്രസിഡന്റായി തെരഞ്ഞെടുക്കപ്പെട്ട സെനറ്റര് കമല ഹാരിസിനെയും പ്രധാനമന്ത്രി അഭിനന്ദനങ്ങളും ആശംസകളും അറിയിച്ചു.
2014-ലും 2016-ലും അമേരിക്ക സന്ദര്ശിച്ച സമയത്ത് ഉള്പ്പെടെ, ബഹുമാന്യനായ ജോസഫ് ആര്. ബൈഡനുമായി നേരത്തെ നടത്തിയിട്ടുള്ള ഇടപെടലുകള് പ്രധാനമന്ത്രി ഊഷ്മളമായി അനുസ്മരിച്ചു. പ്രധാനമന്ത്രിയുടെ 2016ലെ അമേരിക്കന് സന്ദര്ശനവേളയില്, യുഎസ് കോണ്ഗ്രസിന്റെ സംയുക്ത സമ്മേളനത്തെ അഭിവാദ്യം ചെയ്യുമ്പോള് ബഹുമാന്യനായ ജോസഫ് ആര്. ബൈഡനായിരുന്നു അധ്യക്ഷത വഹിച്ചിരുന്നത്.
ഉഭയകക്ഷി മൂല്യങ്ങളിലും പൊതു താല്പ്പര്യവിഷയങ്ങളിലും അധിഷ്ഠിതമായ ഇന്ത്യ-യുഎസ് സമഗ്ര ആഗോള നയപങ്കാളിത്തം ശക്തമായി മുന്നോട്ടു കൊണ്ടുപോകുന്നതില് യോജിച്ചു പ്രവര്ത്തിക്കാന് നേതാക്കള് ധാരണയിലെത്തി. കോവിഡ് -19 മഹാമാരി നിയന്ത്രണം, മിതമായ നിരക്കില് വാക്സിനുകളുടെ ലഭ്യത, കാലാവസ്ഥാ വ്യതിയാനം കൈകാര്യം ചെയ്യല്, ഇന്തോ-പസഫിക് മേഖലയിലെ സഹകരണം എന്നീ വിഷയങ്ങള് ഉള്പ്പെടെ പ്രാധാന്യമര്ഹിക്കുന്ന വിഷയങ്ങള് നേതാക്കള് ചര്ച്ച ചെയ്തു.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
യു പി എസ് സി യും അഫ്ഗാനിസ്ഥാന്റെ ഐ എ ആർ സി എസ് സി യും തമ്മിലുള്ള ധാരണപത്രത്തിനു കേന്ദ്ര മന്ത്രിസഭയുടെ അംഗീകാരം.
ന്യൂഡൽഹി , മാർച്ച് 23, 2021
ഇന്ത്യയുടെ യൂണിയൻ പബ്ലിക് സർവീസ് കമ്മീഷനും,അഫ്ഗാനിസ്ഥാന്റെ ഇൻഡിപെൻഡന്റ് അഡ്മിനിസ്ട്രേറ്റീവ് റിഫോംസ് ആൻഡ് സിവിൽ സർവീസ് കമ്മീഷനും തമ്മിൽ ധാരണാ പത്രത്തിൽ ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ അംഗീകാരം നൽകി. യുപിഎസ് സിയും ഐ എ ആർ സി എസ് സി യും തമ്മിലുള്ള ബന്ധം ശക്തിപ്പെടുത്തുന്നതിന് ധാരണപത്രം സഹായിക്കും.
പബ്ലിക് സർവീസ് റിക്രൂട്ട്മെന്റ്, തെരഞ്ഞെടുപ്പ് എന്നിവയിൽ ആധുനിക സമീപന രീതിയുടെ കൈമാറ്റം, രഹസ്യസ്വഭാവം ഇല്ലാത്ത പുസ്തകങ്ങൾ, രേഖകൾ എന്നിവ ഉൾപ്പെടെ വിവരങ്ങളുടെ കൈമാറ്റം, പരീക്ഷാ നടത്തിപ്പിന് വിവര സാങ്കേതിക വിദ്യയിലെ പരിചയസമ്പത്ത് പങ്കുവെക്കൽ, ഉദ്യോഗസ്ഥർക്കുള്ള പരിശീലന പരിപാടി സംഘടിപ്പിക്കൽ എന്നിവ ധാരണ പത്രത്തിന്റെ പ്രധാന പ്രത്യേകതകൾ ആണ്
IE/SKY
(Visitor Counter : 68
കാബിനറ്റ് സെക്രട്ടേറിയറ്റ്
എല്ലാ സംസ്ഥാനങ്ങളിലേയും ചീഫ് സെക്രട്ടറിമാരുമായും ഡി.ജി.പിമാരുമായും കാബിനറ്റ് സെക്രട്ടറി വിഡിയോ കോണ്ഫറന്സിംഗിലൂടെ കൂടിക്കാഴ്ച നടത്തി
(ന്യൂഡല്ഹി; 2020 ഏപ്രില് 1
എല്ലാ സംസ്ഥാനങ്ങളിലേയും ചീഫ് സെക്രട്ടറിമാരും ഡി.ജി.പിമാരുമായി ഇന്ന് കാബിനറ്റ് സെക്രട്ടറി വിഡിയോ കോണ്ഫറന്സിംഗിലൂടെ കൂടിക്കാഴ്ച നടത്തി
-തബ്ലീഗ് ജമാഅത്തിൽ പങ്കെടുത്തവരുടെ കോൺടാക്ട് ട്രേസിങ്ങ് അടിയന്തരമായി പൂർത്തിയാക്കാൻ സംസ്ഥാനങ്ങളോട് ആവശ്യപ്പെട്ടു.
-തബ്ലീഗ് ജമാ-അത്തില് പങ്കെടുത്ത വിദേശികള വിസാ വ്യവസ്ഥകള് ലംഘിച്ചതായി കണ്ടെത്തിയിട്ടുണ്ട്. ഈ സാഹചര്യത്തില് വിസാ വ്യവസ്ഥകള് ലംഘിച്ച വിദേശികള്ക്കും സംഘടനകള്ക്കുമെതിരെ നടപടികള് സ്വീകരിക്കാന് സംസ്ഥാനങ്ങളോട് നിര്ദ്ദേശിച്ചു.
-അടുത്ത ആഴ്ചക്കകം പ്രധാനമന്ത്രി ഗരീബ് കല്യാന് യോജന നടപ്പാക്കാന് സംസ്ഥാനങ്ങളോട് ആവശ്യപ്പെട്ടു. ഗുണഭോക്താക്കള്ക്ക് വലിയതോതില് പണം കൈമാറുന്നത് ഇതില് ഉള്പ്പെടുന്നുണ്ട്. സാമൂഹിക അകലം പാലിക്കല് ഉറപ്പാക്കികൊണ്ടുവേണം ഇത് സംഘടിപ്പിക്കാന്.
-രാജ്യത്താകമാനം അടച്ചിടല് കാര്യക്ഷമമായി നടപ്പാക്കിയെന്ന് വിലയിരുത്തി. സാമൂഹിക അകലം പാലിച്ചുകൊണ്ട് സംസ്ഥാനത്തിനകത്ത് ചരക്കുനിക്കം ഒരു തടസവുമില്ലാതെ നടക്കുന്നുണ്ടെന്ന് ഉറപ്പുവരുത്തണമെന്ന് സംസ്ഥാനങ്ങളോട് ആവശ്യപ്പെട്ടു.
-അവശ്യവസ്തുക്കളുടെ ഉല്പ്പാദനം ഉറപ്പാക്കണം. അത്തരം ചരക്കുകളുടെ വിതരണ ശൃംഖല പരിപാലിക്കപ്പെടുന്നുവെന്ന് ഉറപ്പാക്കണം.
പ്രധാനമന്ത്രിയുടെ ഓഫീസ്
സിക്കിമിലെ ഹിമപാത ദുരന്തത്തിൽ പ്രധാനമന്ത്രി അനുശോചിച്ചു
സിക്കിമിലുണ്ടായ ഹിമപാതത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"സിക്കിമിലെ ഹിമപാതത്തിൽ ദുഖിക്കുന്നു. തങ്ങളുടെ പ്രിയപ്പെട്ടവരെ നഷ്ടപ്പെട്ടവർക്ക് അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു. രക്ഷാപ്രവർത്തനങ്ങൾ നടന്നുകൊണ്ടിരിക്കുകയാണ്, ദുരിതബാധിതർക്ക് സാധ്യമായ എല്ലാ സഹായങ്ങളും നൽകുന്നുണ്ട്: പ്രധാനമന്ത്രി"
Pleased to receive His Majesty the King of Bhutan, Jigme Khesar Namgyel Wangchuck. We had a warm and productive meeting. Deeply value our close friendship and the vision of successive Druk Gyalpos in guiding India-Bhutan relations to new heights. pic.twitter.com/DD33W2LvjO
— Narendra Modi  April 4, 2023
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ് : സ്വർണമെഡൽ നേടിയ ഭാരോദ്വഹന താരം മീരാഭായ് ചാനുവിനെ പ്രധാനമന്ത്രി അഭിനന്ദിച്ചു
2022-ലെ ബർമിംഗ്ഹാം കോമൺവെൽത്ത് ഗെയിംസിൽ സ്വർണമെഡൽ നേടിയ ഭാരോദ്വഹന താരം മീരാഭായ് ചാനുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു :
"അസാധാരണയായ മീരാഭായ് ചാനു ഇന്ത്യയെ ഒരിക്കൽക്കൂടി അഭിമാനം കൊള്ളുന്നു! അവൾ ഒരു സ്വർണം നേടുകയും പുതിയ കോമൺവെൽത്ത് റെക്കോർഡ് ബർമിംഗ്ഹാം ഗെയിംസിൽ സ്ഥാപിക്കുകയും ചെയ്തതിൽ ഓരോ ഇന്ത്യക്കാരനും സന്തോഷിക്കുന്നു. അവളുടെ വിജയം നിരവധി ഇന്ത്യക്കാർക്ക്, പ്രത്യേകിച്ച് വളർന്നുവരുന്ന അത്ലറ്റുകൾക്ക് പ്രചോദനം നൽകുന്നു."
(--ND--
പ്രധാനമന്ത്രിയുടെ ഓഫീസ്
ഹിമാചൽ പ്രദേശ് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ സുഖ്വീന്ദർ സിംഗ് സുഖുവിനെ പ്രധാനമന്ത്രി അഭിനന്ദിച്ചു
ഹിമാചൽ പ്രദേശ് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ സുഖ്വീന്ദർ സിംഗ് സുഖുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു;
"ഹിമാചൽ പ്രദേശ് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ സുഖ്വീന്ദർ സിംഗ് സുഖു ജിക്ക് അഭിനന്ദനങ്ങൾ. ഹിമാചൽ പ്രദേശിന്റെ വികസനത്തിന് കേന്ദ്രത്തിൽ നിന്ന് സാധ്യമായ എല്ലാ സഹകരണവും ഞാൻ ഉറപ്പ് നൽകുന്നു."
Congratulations to Shri Sukhwinder Singh Sukhu Ji on taking oath as Himachal Pradesh CM. I assure all possible cooperation from the Centre to further the development of Himachal Pradesh.
— Narendra Modi  December 11, 2022
ന്യൂഡൽഹി , മാർച്ച് 22, 2021
2020 ലെ ഗാന്ധി സമാധാന പുരസ്കാരം ബംഗാബന്ധു ഷെയ്ഖ് മുജിബുർ റഹ്മാന്.
പുരസ്കാരം നിര്ണ്ണയിക്കുന്നതിനുള്ള ജൂറിയുടെ അധ്യക്ഷൻ പ്രധാന മന്ത്രി ശ്രീ നരേന്ദ്ര മോദിയാണ്. സുപ്രീം കോടതി ചീഫ് ജസ്റ്റിസും ലോക് സഭയിലെ ഏറ്റവും വലിയ പ്രതിപ്രക്ഷ പാർട്ടിയുടെ നേതാവുമാണ് ജൂറിയിലെ എക്സ്-ഒഫീഷ്യയോ അംഗങ്ങൾ. രണ്ട് പ്രമുഖ പൗരന്മാരും ജൂറിയുടെ അംഗങ്ങളായിരുന്നു - ലോക് സഭ സ്പീക്കർ, ശ്രി ഓം ബിർളയും, സുലഭ് ഇന്റർനാഷണൽ സാമുഹിക സേവന സംഘടനയുടെ സ്ഥാപകൻ, ശ്രി ബിന്ദേശ്വർ പാഥകും.
ജൂറി 2021 മാർച്ച് 19-നാണ് ഏകകണ്ഠമായി ഷെയ്ഖ് മുജിബുർ റഹ്മാനെ പുരസ്കാരത്തിനായി തെരഞ്ഞെടുത്തത്. സാമൂഹിക, സാമ്പത്തിക, രാഷ്ട്രീയ മേഖലകളിൽ അഹിംസയിലൂടെയും മറ്റ് ഗാന്ധിയൻ മാർഗ്ഗങ്ങളിലൂടെയും അദ്ദേഹം നൽകിയ വിശിഷ്ട സംഭാവനകൾ കണക്കിലെടുത്താണ് പുരസ്കാരം നൽകാൻ തീരുമാനിച്ചത്.
1995 മുതലാണ്  ഗാന്ധി സമാധാന പുരസ്കാരം എല്ലാ വർഷവും കേന്ദ്ര സർക്കാർ നൽകി വരുന്നത്.
ഒരു കോടി രൂപയും, പ്രശസ്തി പത്രവും, ശിലാഫലകവും, മനോഹരമായ ഒരു പരമ്പരാഗത കരകൗശല/കൈത്തറി വസ്തുവും അടങ്ങുന്നതാണ് പുരസ്കാരം.
റെയില്വേ മന്ത്രാലയം
ഉത്സവകാല തിരക്ക് കുറയ്ക്കാന് റെയില്വെ 2,500 പ്രത്യേക സര്വ്വീസുകള് നടത്തും
ദുര്ഗ്ഗാ പൂജ മുതല് ക്രിസ്മസ് വരെയുള്ള ഉത്സവകാലത്ത് ട്രെയിന് യാത്രക്കാരുടെ അധിക തിരക്ക് കുറയ്ക്കുന്നതിനായി 200 ജോഡി പ്രത്യേക ട്രെയിനുകള് ഓടിക്കുകയാണ്. ഇവ ഉപയോഗിച്ച് 2,500 പ്രത്യേക സര്വ്വീസുകളാണ് രാജ്യത്തെമ്പാടുമായി നടത്തുന്നത്. ഡല്ഹി -പട്ന, ഡല്ഹി-കൊല്ക്കത്ത, ഡല്ഹി-മുംബൈ, മുംബൈ-ലക്നൗ, ചണ്ഡീഗഢ് -ഗോരഖ്പൂര്, ഡല്ഹി-ചാപ്ര, ഹൗറ-കത്തീഹാര്, ഹരിദ്വാര്-ജബല്പൂര് എന്നീ റൂട്ടുകളിലാണ് അധിക സര്വ്വീസുകള് കൂടുതലായി ഓടിക്കുന്നത്.
പ്രധാന സ്റ്റേഷനുകളില് യാത്രക്കാരുടെ സുരക്ഷ ഉറപ്പാക്കാന് കൂടുതല് ആര്.പി.എഫ്. സേനാംഗങ്ങളെയും നിയോഗിച്ചിട്ടുണ്ട്.
ND
(Visitor Counter : 52
വിദ്യാഭ്യാസ മന്ത്രാലയം
യുണൈറ്റഡ് ഡിസ്ട്രിക്ട് ഇൻഫർമേഷൻ സിസ്റ്റം ഫോർ എജ്യൂക്കേഷൻ പ്ലസ്  2019-20 ന്റെ റിപ്പോർട്ട് കേന്ദ്ര വിദ്യാഭ്യാസമന്ത്രി പ്രകാശനം ചെയ്തു.
ന്യൂഡൽഹി , ജൂലൈ 01,2021
ഇന്ത്യയിലെ സ്കൂൾ വിദ്യാഭ്യാസവുമായി ബന്ധപ്പെട്ട യുണൈറ്റഡ് ഡിസ്ട്രിക്ട് ഇൻഫർമേഷൻ സിസ്റ്റം ഫോർ എജ്യൂക്കേഷൻ പ്ലസ്  2019-20 ന്റെ റിപ്പോർട്ട് കേന്ദ്ര വിദ്യാഭ്യാസ മന്ത്രി ശ്രീ രമേഷ് പൊഖ്രിയാൽ നിഷാങ്ക് ഇന്ന് പ്രകാശനം ചെയ്തു.
പ്രധാന വിവരങ്ങൾ
#പ്രീ പ്രൈമറി തലം മുതൽ ഹയർസെക്കൻഡറി തലം വരെ പഠനം നടത്തുന്ന സ്കൂൾ വിദ്യാർത്ഥികളുടെ എണ്ണം, 2019 -20 കാലയളവിൽ 26.45 കോടി പിന്നിട്ടു. 2018 -19 കാലയളവിനെക്കാൾ 42.3 ലക്ഷം കൂടുതലാണ് ഇത്
# 2018 -19 കാലയളവിനെ അപേക്ഷിച്ച് 2019 -20 ൽ, അപ്പർ പ്രൈമറി തലത്തിലെ ഗ്രോസ് എന്റോൾമെന്റ് അനുപാതം 87.7 ശതമാനത്തിൽ നിന്നും 89.7 ശതമാനമായും, എലമെന്ററി തലത്തിൽ
96.1 ശതമാനത്തിൽനിന്നും 97.8 ശതമാനമായും, സെക്കൻഡറി തലത്തിൽ 76.9 ശതമാനത്തിൽ നിന്നും 77.9 ശതമാനമായും ഉയർന്നിട്ടുണ്ട്.ഹയർ സെക്കൻഡറി തലത്തിൽ 2018 -19 കാലയളവിലെ 50.1% എന്നത് , 2019- 20 ൽ 51.4 ശതമാനമായി വർധിച്ചിട്ടുണ്ട്
# 2019 -20 കാലയളവിൽ 96. 87 ലക്ഷം അധ്യാപകരാണ് സ്കൂൾ വിദ്യാഭ്യാസ പ്രവർത്തനങ്ങളിൽ പങ്കെടുത്തത്. 2018 -19 വർഷത്തേക്കാൾ 2.57 ലക്ഷം അധികമാണ് ഇത്.
# 2019- 20 ലെ വിദ്യാർത്ഥി അധ്യാപക അനുപാതം, പ്രൈമറിതലത്തിൽ 26.5 അപ്പർ പ്രൈമറി, സെക്കൻഡറി തലങ്ങളിൽ 18.5, ഹയർ സെക്കൻഡറി തലത്തിൽ 26.1 എന്നിങ്ങനെയാണ്
മുൻവർഷത്തെ അപേക്ഷിച്ച് 2019 -20 കാലയളവിൽ ദിവ്യാങ്കർ ആയ കുട്ടികളുടെ പ്രവേശനത്തിൽ 6.52 ശതമാനത്തിന്റെ വർധന രേഖപ്പെടുത്തിയിട്ടുണ്ട്.
പ്രൈമറി മുതൽ ഹയർ സെക്കൻഡറി തലം വരെയുള്ള വിദ്യാർഥിനികളുടെ എണ്ണം 12.08 കോടിയിൽ കൂടുതലാണ്. മുൻവർഷത്തെ അപേക്ഷിച്ച് ഇതിൽ 14.08 ലക്ഷം വർദ്ധനയാണ് ഉണ്ടായിട്ടുള്ളത്
സെക്കൻഡറി,ഹയർസെക്കൻഡറി തലങ്ങളിലെ ആൺ-പെൺ അനുപാതം 2012-13 നും 2019-20 നും ഇടയിൽ മെച്ചപ്പെട്ടിട്ടുണ്ട്.
2019- 20ൽ രാജ്യത്തെ 80 ശതമാനം വിദ്യാലയങ്ങളിലും വൈദ്യുതി  ലഭ്യമാണ്. കഴിഞ്ഞ വർഷത്തേക്കാൾ 6% വർദ്ധനയാണ് ഇതിൽ രേഖപ്പെടുത്തിയിരിക്കുന്നത്
കമ്പ്യൂട്ടർ സൗകര്യമുള്ള വിദ്യാലയങ്ങളുടെ എണ്ണം 2019 -20 കാലത്ത് 5.2 ലക്ഷം ആയി ഉയർന്നിട്ടുണ്ട്. മുൻവർഷം ഇത് 4.7 ലക്ഷമായിരുന്നു
സജീവ ഇന്റർനെറ്റ് സൗകര്യം ഉള്ള വിദ്യാലയങ്ങൾ 2018 -19 ൽ 2.9 ലക്ഷം ആയിരുന്നത് 2019-20ൽ 3.36 ലക്ഷമായി ഉയർന്നിട്ടുണ്ട് .
2019- 20 കാലയളവിൽ രാജ്യത്തെ 90% വിദ്യാലയങ്ങളിലും ഹാൻഡ് വാഷ് സൗകര്യം ലഭ്യമാണ്. 2012 -13 കാലയളവിൽ 36.3 ശതമാനം മാത്രമായിരുന്നു എന്നത് പരിഗണിക്കുമ്പോൾ ഇത് വലിയ ഒരു പുരോഗതിയാണ്
2019 -20 ഇൽ രാജ്യത്തെ 83 ശതമാനം വിദ്യാലയങ്ങളിലും വൈദ്യുതി ലഭ്യമാണ്. മുൻവർഷത്തേക്കാൾ 7 ശതമാനം വർധനവാണ് ഇത്.
2012-13 കാലയളവിൽ 54.6 ശതമാനം വിദ്യാലയങ്ങളിൽ മാത്രമാണ് വൈദ്യുതി ലഭ്യമായിരുന്നത്.
2019- 20 കാലയളവിൽ രാജ്യത്തെ 82% വിദ്യാലയങ്ങൾ വിദ്യാർഥികൾക്കായി വൈദ്യപരിശോധന സംഘടിപ്പിച്ചു. കഴിഞ്ഞ വർഷത്തേക്കാൾ നാല് ശതമാനം വർധനവാണ് ഇത്. 2012-13 ൽ 61.1 ശതമാനം വിദ്യാലയങ്ങൾ മാത്രമാണ് വൈദ്യ പരിശോധന നടത്തിയത്
2019 -20 കാലയളവിൽ രാജ്യത്തെ 84 ശതമാനം വിദ്യാലയങ്ങളിൽ വായന ശാല/ വായനാമുറി /വായനാ മൂല സൗകര്യം ലഭ്യമാണ്. ഇത് കഴിഞ്ഞ വർഷത്തേക്കാൾ നാല് ശതമാനം അധികമാണ്.
കൂടുതൽ വിവരങ്ങൾക്കായി താഴെ പറയുന്ന ലിങ്കുകൾ പരിശോധിക്കുക
https://www.education.gov.in/hi/statistics-new?shs%20term%20node%20tid%20depth%20=394&Apply=Apply
അല്ലെങ്കിൽ
https://t.co/dtenSUgGgz
IE/SKY
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 197.84 കോടി കടന്നു
ന്യൂ ഡൽഹി: ജൂലൈ, 02 , 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 197.84 കോടി  കടന്നു. 2,57,98,020 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ3.68 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,09,568 പേരാണ്. ഇത് ആകെ രോഗബാധിതരുടെ 0.25 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 14,684 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,28,51,590 ആയി. ദേശീയ രോഗമുക്തി നിരക്ക് 98.54%
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 17,092 പേർക്കാണ്.
കഴിഞ്ഞ 24 മണിക്കൂറിൽ 4,12,570 പരിശോധനകൾ നടത്തി. 86.32 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 3.56 ശതമാനമാണ്. പ്രതിദിന രോഗസ്ഥിരീകരണ നിരക്ക്
4.14 ശതമാനമാണ്.
പ്രധാനമന്ത്രിയുടെ ഓഫീസ്
സാധ്യമായ ഏറ്റവും മികച്ച അടിസ്ഥാന സൗകര്യങ്ങൾക്ക് നമ്മുടെ ജനങ്ങൾ അർഹരാണ്: പ്രധാനമന്ത്രി
ജനങ്ങൾക്ക് ഏറ്റവും മികച്ച അടിസ്ഥാന സൗകര്യങ്ങൾ ഒരുക്കുന്നതിന് ഗവണ്മെന്റ് പ്രതിജ്ഞാബദ്ധമാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. അടിസ്ഥാന സൃഷ്ടിയിൽ ഗവൺമെന്റിന്റെ മുന്നേറ്റം പരക്കെ പ്രശംസിക്കപ്പെട്ടിട്ടുണ്ടെന്നും പ്രധാനമന്ത്രി പറഞ്ഞു.
കർണാടക മുഖ്യമന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“സാധ്യമായ ഏറ്റവും മികച്ച അടിസ്ഥാന സൗകര്യങ്ങൾ നമ്മുടെ ജനങ്ങൾ അർഹിക്കുന്നു, അത് നൽകാൻ ഞങ്ങളുടെ ഗവൺമെന്റ് എപ്പോഴും കഠിനാധ്വാനം ചെയ്യും. ഇൻഫ്രാ സൃഷ്ടിയിലെ നമ്മുടെ മുന്നേറ്റം പരക്കെ പ്രശംസിക്കപ്പെട്ടു.
ധനകാര്യ മന്ത്രാലയം
ഏപ്രില് 20 മുതല് ആറ് സംസ്ഥാനങ്ങളില് കൂടി സംസ്ഥാനത്തിനകത്തെ ചരക്ക് നീക്കത്തിന് ഇ-വേ ബില് ഉപയോഗിക്കും
ആറ് സംസ്ഥാനങ്ങളില് കൂടി ഈ മാസം 20  മുതല് സംസ്ഥാനത്തിനകത്തെ ചരക്ക് നീക്കത്തിന് ഇ-വേ ബില് സമ്പ്രദായം നടപ്പിലാക്കും.
(ബീഹാര്, ജാര്ഖണ്ഡ്, ഹരിയാന, ഹിമാചല് പ്രദേശ്, ത്രിപുര, ഉത്തരാഖണ്ഡ് എന്നീ സംസ്ഥാനങ്ങളിലാണ് ഏപ്രില് 20 മുതല് ഇ-വേ ബില് നടപ്പിലാക്കുന്നത്.
നേരത്തെ കേരളമടക്കമുള്ള ആറ് സംസ്ഥാനങ്ങളില് ഈ മാസം 1  മുതല് സംസ്ഥാനത്തിനകത്തെ ചരക്ക് നീക്കത്തിന് ഇ-വേ ബില് സമ്പ്രദായം ഏര്പ്പെടുത്തിയിരുന്നു. ആന്ധ്രാ പ്രദേശ്, ഗുജറാത്ത്, കര്ണാടക, തെലങ്കാന, ഉത്തര് പ്രദേശ് എന്നിവിടങ്ങളിലാണ് കേരളത്തോടൊപ്പം ഇത് നടപ്പിലാക്കിയത്. ഈ മാസം 17 വരെയുള്ള കണക്കനുസരിച്ച് 1.33 കോടിയിലേറെ ഇ-വേ ബില്ലുകളാണ് ജനറേറ്റ് ചെയ്തിട്ടുള്ളത്. ഇതില് 6 ലക്ഷത്തിലേറെ ഇ-വേ ബില്ലുകള് ഏപ്രില് 15 മുതല് 17 വരെ ഈ സംസ്ഥാനങ്ങള്ക്കുള്ളിലെ ചരക്ക് നീക്കത്തിന് വേണ്ടി ജനറേറ്റ് ചെയ്തതാണ്.
ഈ സംസ്ഥാനങ്ങള് ഇ-വേ ബില് സമ്പ്രദായം നടപ്പിലാക്കുന്നതോടെ വ്യാപാരവും വ്യവസായവും കൂടുതല് മെച്ചപ്പെടും. രാജ്യമാകെ ഒരൊറ്റ ഇ-വേ ബില് സമ്പ്രദായത്തിന് ഇത് വഴിയൊരുക്കും.
ഈ സംസ്ഥാനങ്ങളില് നിന്നുള്ള വ്യാപാരികളും ട്രാന്പോര്ട്ടര്മാരും ഇ-വേ ബില് പോര്ട്ടലായ https://www.ewaybillgst.gov.in ല് രജിസ്റ്റര് ചെയ്യണം.
AM MRD –305
പ്രധാനമന്ത്രിയുടെ ഓഫീസ്
പ്രധാനമന്ത്രി വീർ സവർക്കർ ജയന്തിയിൽ പ്രണാമം അർപ്പിച്ചു
പ്രധാനമന്ത്രി ശ്രീ. നരേന്ദ്ര മോദി വീർ സവർക്കർക്ക് അദ്ദേഹത്തിന്റെ ജയന്തിയിൽ പ്രണാമം അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു : "സ്വാതന്ത്ര്യസമര സേനാനിയും കറകളഞ്ഞ ദേശീയവാദിയുമായ വീർ സവർക്കറുടെ ജന്മവാർഷിക ദിനത്തിൽ അദ്ദേഹത്തിന് ആദരാഞ്ജലി."